Nu giver Volvo også fem års garanti på elbiler

Volvo Cars følger nu – stort set – resten af markedet og forlænger nyvognsgarantien på sine elbiler fra tre til fem år. Det meddeler selskabet i en pressemeddelelse. Garantien gælder fem år eller 200.000 kilometer, alt efter hvad der kommer først. Men den kommer ikke uden betingelser.

Garantien gælder for alle nye Volvo-elbiler, der er bestilt, solgt og leveret af en autoriseret dansk Volvo-forhandler og indregistreret fra den 14. juli 2025. Men for at bibeholde den længere garanti skal bilen serviceres og vedligeholdes efter Volvo Cars’ forskrifter. Se vilkår her.

Garantien på elbiler er det seneste halve års tid øget markant af stort set alle mærker. Faktisk er Volvo Cars blandt de sidste, der “giver sig”. Volkswagen Gruppen startede i december (Volkswagen, Audi, Skoda og Cupra), siden har Ford, Renault, Citroën, Peugeot og Opel fulgt efter.

Årsagen til ændringerne er næppe altruisme, men derimod at de kinesiske – og sydkoreanske – bilmærker generelt har givet en væsentlig bedre garanti.

Herunder en oversigt over garantien fra de forskellige elbilmærker.

LÆS MERE: Garanti på elbiler – det store overblik.

3 hurtige…

Garantien på Volvos fuldelektriske modeller er hævet fra 3 år eller 100.000 km til 5 år eller 200.000 km alt efter hvad der kommer først.

Volvos nyvognsgaranti på fuldelektriske modeller følger bilen, uanset om den måtte skifte ejer og giver dig gratis reparation ved fabrikationsfejl.

I 2022 stoppede Volvo Car Denmark salget af biler, der udelukkende kører på fossile brændstoffer. Siden da har man fokuseret på fuldelektriske- og plugin-hybridmodeller.

Nu giver Volvo også fem års garanti på elbiler